Elaphrus lapponicus

Elaphrus lapponicus er en av billene i delgruppen (underfamilien) sumpløpere (Elaphrinae) i familiegruppen løpebiller. 

 Utbredelse  
Elaphrus lapponicus finnes nord i Europa, i Storbritannia, Norge, Sverige, Finland og Latvia.  I Asia østover til Sibir.www.carabidae.ru Søkedato: 18. oktober 2008  I Nord-Amerika er den funnet i Alaska og nord i Canada.www.entomology.ualberta.ca Søkedato: 18. oktober 2008

 Utseende 
Elaphrus lapponicus er omtrent 8-11 millimeter lang. Den er vanligvis mørk, nesten svart, men fargene kan variere mellom blå, grønn, rød eller gyllen. Dekkvingene har ingen lengderiller, kun noen svake rekker med fin punktur. De har også  flere dype større runde groper, slik som mange av sumpløpere har. Beina er metallisk farget, lik dekkvingene.

 Levevis 
Elaphrus lapponicus overvintrer som voksen (imago). Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Referanser 

 Eksterne lenker 

 Tree of Life – Sumpløpere (Elaphrinae, Carabidae) – engelskspråklig
 Database Carabidae of the World – Elaphrinae (sumpløpere) – engelskspråklig
 Norsk entomologisk forening 

Kategori:Sumpløpere
Kategori:Biller formelt beskrevet i 1810
Kategori:Dyr formelt beskrevet av Leonard Gyllenhaal